Goodid (subkultuur)

pisi
Goodid (inglise k goths) on subkultuuri esindajad, kes püüavad riietuse ja aksessuaaridega saavutada sünget ja dramaatilist välimust (mustaks lakitud küüned, julgelt sünge silmameik, ajastutruu riietus). Nimetus pärineb 18. sajandi õuduskirjandusest (nn gooti romaanid), kus figureerisid sünged keskaegsed lossid, kummitused, koletised, hullumeelsed jms. Gooti  subkultuur põhineb muusikal. 1980. aastate alguses sai Inglismaal alguse gothic rock´i muusikastiill, mis sai omakorda alguse post-pungist. Gootide seas olid väga austatud Joy Division, Bauhaus, Siouxsie and the Banshees jt. 

Goote ühendab sarnane muusika-, riietumis- ja elustiil. Selle subkultuuri muusika hõlmab mitmeid muusikastiile, lisaks gothic rock´ile death rock, industrial, post-punk, dark wave, ethereal wave, neoclassical jne. Riietumises leiavad nad inspiratsiooni peamiselt death rocki, punki ja Victoria ajastu stiilidest, mille juurde käib tavaliselt kahvatu nägu, joonistatud kulmud ja mustaks värvitud juuksed. Goodid kannavad sageli lisaks mustale ka muid jõulisi toone: punast, lillat, sinist, rohelist. Materjalidest on populaarsed nahk ja samet. Naised armastavad pihikuid ja korsette. Jalas kantakse kõrgeid platvormsaapaid või -kingi, aksessuaaridena kette, needitud vöid, nahkkindaid, sõrmuseid, kaela- ja käerihmu.  

Subkultuur on populaarne ka aastakümneid hiljem. Lääne-Euroopas, peamiselt Saksamaal, toimuvad mitmed iga-aastased gootide festivalid, millest kuulsaimateks on M'era Luna Festival, Wave-Gotik-Treffen ja Amphi Festival. 

Ajalugu
Sõna "gooti" (inglise k gothic) võttis 1967. aastal kasutusele muusikakriitik John Stickney. Ta kirjeldas kohtumist Jim Morrisoniga, mis toimus hämaralt valgustatud veinikeldris, ja nimetas seda täiuslikuks kohaks avaldamaks austust gothic rock´i ansamblile The Doors.John Stickney (24 October 1967). "Four Doors To The Future: Gothic Rock Is Their Thing". The Williams Record. Posted at "The Doors : Articles & Reviews Year 1967". Mildequator.com. Archived from the original on 4 May 2013. Retrieved 3 October 2012. "The Doors are not pleasant, amusing hippies proffering a grin and a flower; they wield a knife with a cold and terrifying edge. The Doors are closely akin to the national taste for violence, and the power of their music forces each listener to realize what violence is in himself".... "The Doors met New York for better or for worse at a press conference in the gloomy vaulted wine cellar of the Delmonico hotel, the perfect room to honor the Gothic rock of the Doors"." 1970. aastate lõpus hakati omadussõnaga "gooti" kirjeldama post-punk bändide Siouxsie and the Banshees, Magazine ja Joy Division loodud atmosfääri.Goth Rock Music Genre Overview | AllMusic". AllMusic. Retrieved 2017-07-18. Nimetus "goot, goodid" tulenes muusikastiilist. 

Vaata ka
 Nimekiri gooti subkultuuri festivalidest
 Gooti ilukirjandus
 Gothic rock

Viited

Kategooria:Subkultuurid